cyanic-selkie/wikianc huggingface dataset:
Milla Jovovich
Ren Jovovich skeaylley magh e chied albym, The Divine Comedy, ayns 1994, as e nah albym, The People Tree Sessions, ayns 1998. T'ee foast skeaylley magh prowallyn er yn ynnyd-eggey oikoil eck as dy mennick t'ee cur rish cassanyn-sheean scannane. Ayns 2003, ren ee as y craishteyder Carmen Hawk croo yn linney eaddeeyn Jovovich–Hawk, hie magh derrey 2008. She Creature Entertainment e colught gientyn hene eck.
Meet the Robinsons
She scannane aittys far-skeealaght heanse Americaanagh voish y vlein 2007 ta bioghit lesh co-earrooder eh Meet the Robinsons. V'eh gientit liorish Walt Disney Animation Studios as skeayllit magh liorish Walt Disney Pictures. Y 47oo ard-scannane bioghit Disney, t'eh bunnit dy anhickyr er y lioar paitçhyn A Day with Wilbur Robinson (1990) liorish William Joyce.
Oashyraght
250px|right|thumb|[[Oashyryn bouinagh, sorçh d'oashyraght er taishbyney ayns uinnag.]] Ta oashyraght çheet er coodee nittit da, as ceaut dy jeeragh er, ny cassyn. Ta'n enmys shen ymmydit da dagh sorçh d'eaddagh nittit, as ta'n çheeid as y trimmid eck meenit ayns obballagh ny dullyraght. Ta towseyn d'obbalagh eddyr 5 as 15 çheet er oashyraght as caslys glen eck, choud's ta towseyn ny smoo na 40 feer trome, as ta towseyn ny smoo na 100 çheet er oashyraght nagh vel lhiggey da'n tollys goll ny hrooid.
Iuar
She nuyoo lettyr abbyrlhit ny Gaelgey eh iuar (I, i), rere'n abbyrlhit Romanagh, as myr shen, nuyoo lettyr ny abbyrlhittyn elley haink ass.
Shennaghys
Haink iuar jeh'n abbyrlhit Proto-Sinaitagh. S'cosoylagh dy row ny caslys jeh lurg as laue echey, as dy daink eh jeh jalloo-ocklyn Egyptagh. Va'n sheean (/ʕ/) ec yn 'ockle Egyptagh, agh haink eh dy chowraghey /j/ ayns çhengaghyn Semetagh, er y fa dy row /j/ ec toshiaght ny focklyn v'oc son lurg. She yodh v'ayn.
Ghow ny Greagee cummey jeh son iota 'syn abbyrlhit Greagagh, as eshyn çheet er /i/. Ren ny Romanee ymmyd jeh'n lettyr cheddin 'syn abbyrlhit Romanagh. Va juys (J, j) ny chummey elley jeh'n lettyr cheddin, as derrey'n 16oo eash, ren ad ymmyd jeh'n daa lettyr son y daa heean.
'sy Ghaelg hene, ta'n lettyr çheet jeh'n abbyrlhit Baarleagh liorish obbyr John Phillips, Aspick Sodor as Mannin, as e lheid cairscreeu y yannoo son y Ghaelg ayns ny 1700yn.
Coadyn co-earrooder
Ayns Unicode, ta i mooar ec U+0049 as i beg ec U+0069.
Ayns ASCII, ta i mooar ec 73 as i beg ec 105. Ayns earrooyn jeesoil, shen 01001001 as 01101001.
Ayns EBCDIC, ta i mooar ec 201 as i beg ec 137.
Ayns HTML as XML, ta i mooar ec "<tt>&#73;</tt>" as i beg ec "<tt>&#105;</tt>".
Cynara cardunculus
She lus 'sy chynney Cynara ee Cynara cardunculus. Ta daa horçh scanshoil eck:
Aoife Walsh
She craishteyder fassan Yernagh as aa-hellooder yn enmys Miss Ireland ee Aoife Walsh (ruggit ayns Cluain Meala er 2 Luanistyn 1989).
Ruegys Rooshagh er yn Ookraan
[[Coadan:2022_Russian_invasion_of_Ukraine.svg|right|thumb|350px|
(Jeeagh er neesht: Caslys-çheerey cruinn y Chaggey Rooshagh-Ookraanagh)]] right|thumb|Thie arasaneyn ayns Kyiv va bwoaillit liorish tilgane Rooshagh er 26 Toshiaght Arree Ta Ruegys Rooshagh er yn Ookraan çheet er taghyrtyn 24 Toshiaght Arree, 2022, as ny yei tra ren y Roosh soiaghey as ruegys lheeadagh er yn Ookraan, e nabooys sheear yiass voish y Roosh. She mooadaghey mooar 'sy Chaggey Rooshagh-Ookraanagh ghow toshiaght ayns 2014.
Roish y ruegys, haghyr bolgey cahnagh mastey ny forseyn Rooshagh ayns 2021 lheah. Car y volgee shen, ren eaghtyrane y Roosh, Vladimir Putin, cremey mooadaghey Reagheydys Chonaant yn Atlantagh Hwoaie voish y vlein 1997 myr baggyrt da sauçhys e heer as ren eh aggyrtagh leighyn y chur ayn son lhiettrimys y chur er çheet stiagh yn Ookraan 'sy chochaarjys cahnagh. Chammah as shen, ren eh cur magh reayrtyn as barelyn mychione mooadaghey yn Roosh. Er 21 Toshiaght Arree 2022, ren y Roosh cur enney oikoil da Pobblaght Heayagh Donetsk as Pobblaght Heayagh Luhansk, daa steat hene-ogrit scarree ayns ard Donbas 'syn Ookraan Hiar, as hiaull eh sidooryn dys ny thallooyn shen. Laa ny lurg, ren y Choonseil Chonastagh Rooshagh lesh un aigney cur kied da Putin ny forseyn cahnagh y ymmyd çheumooie jeh joaraghyn y Roosh.
Mysh 05:00 EET (UTC+2) er 24 Toshiaght Arree, ren Putin fograghey magh "obbraid chahnagh er lheh" 'syn Ookraan hiar; minnidyn ny lurg, hoshee tilganeyn bwoalley buill harrish yn Ookraan, goaill stiagh y preeu-valley, Kyiv. Dooyrt Shirveish Arrey Joarrey Steat ny h-Ookraan dy row nyn staagyn joarree rish y Roosh as y Velaroosh soit er. Daa oor ny s'anmey, ren forseyn thalloo Rooshagh goll tessen ny joaraghyn stiagh 'sy çheer. Ren yn eaghtyrane Ookraanagh, Volodymyr Zelenskyy, freggyrt liorish slattyssaghey leigh chaggoil, brishey kianglaghyn diploamagh, as ren eh oardaghey cogherrym cadjin. Ren y ruegys feddyn deyrey eddyr-ashoonagh lheeadagh, goaill stiagh lhiettrimyssyn va currit er y Roosh, as va ymmodee deiney goit fo ghlass ayns çhionnraaghyn 'sy Roosh hene.
Va soiaghyn yl-ghahagh shiaullit voish y Roosh, y Velaroosh as y daa halloo cummaltit 'syn Ookraan (y Chrimeea as Donbas). Dirree kiare areenaghyn mooarey magh: areeney Kyiv, yn areeney hiar hwoaie, yn areeney hiar as yn areeney yiass. Ta ny forsaghyn Rooshagh er n'ymmyrkey magh bwoallaghyn aer as tilgane foddey stiagh 'syn Ookraan heear. Ta forsaghyn Rooshagh er roshtyn ny er çhionney stiagh er baljyn mooarey ogheragh, goaill stiagh Chernihiv, Kharkiv, Kherson, Kyiv, Mariupol, as Sumy, agh t'ad er roshtyn shassoo lajer Ookraanagh nyn oi as er gennaghtyn doilleeidyn losteeagh as obbraidagh ta jannoo lhiettrimys er y ghleashaght oc. Tree shiaghtyn lurg tosheeaght y ruegys, va ny smoo rah ec ny forsaghyn Rooshagh 'sy jiass ga nagh row rah oc ayns buill elley. Rere y dolley rah oc ayns buill elley, ta ny forsaghyn Rooshagh er doltey strateysh scryssey magh, as mooarane dy ghuintee hivoilagh myr eiyrtys. V'eh currit sheese er y ruegys myr y ruegys cahnagh cadjinchliaghtit smoo 'syn Oarpey voish y Nah Chaggey Dowanagh.
Please Please Me
Ta Please Please Me ny albym liorish y phossan craa-chiaull Sostynagh The Beatles. V'eh nyn chied albym, as haink eh magh ayns mee Vayrnt 1962 lurg speeideilys ny singilyn Please Please Me as Love Me Do. Va hoght jeh ny kiare arraneyn jeig er yn albym screeuit liorish John Lennon as Paul McCartney.
Çheu 2
Ta dagh arrane liorish Lennon/McCartney, agh ny fir lesh enmyn ayns lhoobeenyn.
Clou iddaalagh
180px|right|thumb|'Syn abbyrt shoh, ta'n fockle cursief prentit ayns clou iddaalagh. Ayns clougraafeeagh, ta clou iddaalagh çheet er clou roie bunnit er cummey aghtit jeh lauescreeuee penneyragh. Er oyr y chleayney veih'n phenneyraght, ta e lheid jeh clouyn shen sceau beggan da'n jiass. Ta cummaghyn glyffyn anchasley veih'n chlou romanagh ymmydit chammah–cleaney elley veih'n phenneyraght.
Ta'n ennym "iddaalagh" currit er y chlou er oyryn shendeeagh. Va clouyn penneyragh kiaddit 'syn Iddaal son cooishyn ardreiltagh. V'ad Ludovico Arrighi as Aldus Manutius (y daa jeu eddyr y 15oo as y 16oo eash) ny preeu-chiaddeyderyn 'syn obbraghey ec y traa shen.
Lviv
She Lviv (Львів; Lwów; Львов; Lemberg; jeeagh er enmyn elley) y chaayr smoo 'syn Ookraan heear as y sheyoo caayr smoo 'sy çheer. Ta deiney cummal ayn. She Lviv fer jeh ny h-ynnydyn cultooragh smoo scanshoil 'syn Ookraan.
Juys
Ta ymmodee keealyn ec juys. Foddee eh çheet er:
Witold Kiełtyka
She kiaulleyder Polynnagh va Witold "Vitek" Kiełtyka (24 Jerrey Geuree 1984 – 2 Sauin 2007). Va enney share er myr y drummeyder as y bwoalleyder 'sy vann kiaull veainagh y vaaish Decapitated, as v'eh ny vraar s'aa lesh y chiaulleyder Wacław "Vogg" Kiełtyka. V'eh cloie lesh y vann voish e hoshiaght ayns 1996, tra v'eh 12 vleeaney d'eash. Chloie eh lesh ny bannyn elley Dies Irae as Panzer X.
Baase
thumb|240px|Oaye Kiełtyka ayns Krosno Er 29 Jerrey Fouyir 2007, as eh jurnaaghey dys cloie ayns Gomel, y Velaroosh, haghyr smoash carbyd marish y varoose va gymmyrkey Decapitated as Crionics as lorree va gymmyrkey fuygh. Hooar Kiełtyka as Adrian Kowanek gortaghyn king geyrey.
Lviv
Enmyn
Faagail magh e ennym Ookraanish, as e ennym shenndeeagh Roothenish Lwihorod /Lvihorod, ta'n chaayr goll er enney fo ymmodee enmyn elley ayns çhengaghyn elley: Polynnish Lwów; Germaanish Lemberg; Ewdish לעמבערג Lemberg ny לעמבעריק Lèmberik; Rooshish Львов L'vov; Ungaarish Ilyvó; Serbo-Chroitish Lavov; Romaanish Liov; Ladjyn Leopolis ("caayr y leion", voish y Ghreagish Henndeeagh Λέων Πόλις Léōn Pólis); Tatarish Chrimeeagh İlbav; Armeainish Veanagh Իլով Ilov; Armeaino-Kipchakish Իլօվ Ilôv; mastey enmyn elley.
With the Beatles
Ta With The Beatles ny albym liorish y phossan craa-chiaull Sostynagh The Beatles. V'eh nyn nah albym, as haink eh magh ayns Mee Houney 1963. Va hoght jeh ny kiare arraneyn jeig er yn albym screeuit liorish John Lennon as Paul McCartney as va nane liorish George Harrison (e chied arrane).
Çheu 2
Ta dagh arrane liorish Lennon/McCartney, agh ny fir lesh enmyn ayns lhoobeenyn.
Jameela Jamil
She aghteyr, çhebbeyder, as immeeaghtagh Sostynagh ee Jameela Alia Jamil (ruggit er 25 Toshiaght Arree 1986). Hoshee yn coorse bea eck er Channel 4, raad v'ee cuirrey straih phop-chultoor 'sy lhieggan T4 voish 2009 derrey 2012. Lurg shen, haink urree dy ve ny cuirreyder radio jeh The Official Chart, as v'ee ny co-chuirreyder jeh The Official Chart Update marish Scott Mills er BBC Radio 1. She ish va'n chied çhebbeyder lomarcan er y chlaare kaart BBC Radio 1.
Ayns 2016, ren Jamil arraghey dys ny Steatyn Unnaneysit. T'ee mie er enney son e paart myr Tahani Al-Jamil 'sy straih aittys yindyssagh The Good Place liorish NBC. T'ee mie er enney chammah myr cuirreyder y chlaare gamman oie anmagh The Misery Index liorish TBS as myr nane jeh ny briwnyn er y chlaare cohirree rieughid Legendary.
Cammee
right|thumb|Cammee bane She fo-gharmad neu-vuinneelagh da mraane eh cammee. Dy cadjin, t'eh sheeyney sheese gys y vouin. Ta'n cammee jeant seose ass stroll, neelane, ny caddee son y chooid smoo.
Meenaghey shenndeeagh
Dy shenndeeagh, ren y fockle "cammee" cur sheese er jaggadyn jeh'n dagh sorçh, goaill stiagh far-lheinaghyn (ceaut fo dooblag ny bouin), gooynyn eddrymey, as jaggadyn muinneelagh va ceaut liorish fir.
Meenaghey noa-emshyragh
'Sy ghlare noa-emshyragh ta'n fockle cammee çheet er fo-gharmad ven neu-vuinneelagh skeaylt ta coodaghey yn ayrn s'yrjey jeh'n cholb, agh ta ny s'girrey na smock. Dy cadjin, ta cammee sheeyney sheese gys y vouin, agh ny keayrtyn t'eh giarrit son dy haishbyney yn skairt, ny sheeynt son dy choodaghey yn slane ard pelvagh. Ta cammeeyn jeant seose ass eaddeeyn eddrymey; ass caddee dy mennick, agh ta fir elley jeant ass stroll ny sheeidey, ny ass eaddeeyn sheeynee lheid as lycra, neelane, ny spandex.
Dy cadjin, ta "yeeallyn spaghetti" ec cammeeyn as foddee ad dy cheau harrish coodagh keeagh ny gyn coodee cheeagh. Veih'n vlein 1989, ta coodee cheeagh fo-strengit sthie-hroggit ry-gheddyn ayns cammeeyn ennagh, ny lesh pohlldey elley ta scryssey magh yn feme er coodee cheeagh dauesyn ta reih coodee cheeagh. Er y gherrid, ta sleih ennagh ceau cammeeyn myr eaddeeyn mooie.
Ta ram fo-gharmadyn cummey colbey neu-vuinneelagh er jeet magh ass cummey yn chammee, as ad cur lesh stiurey meanagh ny keeaghyn, y vouin as/ny y volg. Ta e lheid jeh cammeeyn stiuree ny gharmadyn cummee smoo taghyrtagh, as t'ad coodaghey yn colb veih ny s'yrjey na'n chleeau gys ec ny ny s'inshley na'n vouin. T'ad cosoylagh rish cammeeyn caddee ny sheeidey, agh dy mennick ta ny yeeallyn ny shlea, ta ny çhemmalyn ny s'liurey, as ta'n eaddagh soilsheanagh sheeynee cur lesh loaghtey rea meein.
FK Žalgiris
Ta Futbolo klubas Žalgiris ny Žalgiris ny chlub sockyr Litaan ta cloie ayns A lyga. Va'n club bunnit 'sy vlein 1947. Ec y traa t'ayn, she LFF stadionas y reireyder. Ec y traa t'ayn, she lt:Vladimiras Čeburinas y reireyder.
Max Bemis
She arraneyder, screeudeyr arrane, as kiaulleyder Americaanagh eh Maxim Adam Bemis (ruggit er 6 Averil 1984). V'eh ny ard-arraneyder, ny ard-chummeyder, as ny ard-lyreagh 'sy vann Say Anything roish my jagh ad er brishey ayns 2018. Ghow eh arraneyn liorish Chris Conley 'syn tur-phossan Two Tongues (ghow stiagh olteynyn bann voish Say Anything as Saves the Day). T'eh cloie liorish e ven heshee Sherri Dupree-Bemis fo'n ennym Perma, as she screeudeyr lioaryn caslys-skeeal t'eh, son Marvel Comics er y chooid smoo.
Lepidium
She genus dy lossreeyn ayns kynney mustart Brassicaceae eh Lepidium. Ta mysh 175 dooie ayn. Ta kuse jeh nyn ymmyltee.
Vertebra
Corpane vertebragh
thumb|right|400px|Vertebra thoracksagh veih er-e-skyn Ta'n corpane vertebragh rollianagh, as ta eaghtyr rea garroo s'inshley as s'yrdjey echey. Ta claare eddyr-vertebragh eddyr eaghtyr s'inshley yn un 'er as eaghtyr s'yrdjey y nah 'er. Ta kianglaghyn craue kiangley ad myrgeddin (Ligamentum longitudinale anterius as posterius).
Corran vertebragh
Ta corran vertebragh ny cho-olt craueagh y vertebra. Ta frauaig (Pediculus arcus vertebrae) kiangley rish duillag vertebragh (Lamina arcus vertebrae). Ta'n corran combaasey cooyl y towl vertebragh (Foramen vertebrale). Ta'n çheu ghailley jeant jeh'n chorpane vertebragh. Ta ny tuill shoh jannoo magh cassan drommey raad ta'n coyrd drommey, mening as fliughid kerrodrommey nyn soie.
Cubblaneyn tessen
Ta'n daa chubblane tessen jannoo obbyr cubblane da kianglaghyn craue as muskyllyn. Ta cubblaneyn tessen vertebrae thoracksagh jannoo kiangley juntagh rish ny h-asnaghyn.
Ta tuill dowan-lhiurid (Foramen transversarium) trooid y chied dys sheyoo vertebrae mhuinneelagh. T'eh ny chassan (Canalis transversarius) da'n arteyr as cuishlin vertebragh as nearagh vertebragh.
Cubblane drommey
Cha nel cubblane drommey erbee ec y chied vertebra mhuinneelagh. Ta cubblaneyn drommey vertebrae 'sy tacrum er nyn go-lheie dys Crista sacralis median.
Cubblaneyn juntagh
thumb|right|400px|Vertebra deiney. Ta inferior articular process (cubblane juntagh s'inshley) un vertebra kiangley rish superior articular process (cubblane juntagh s'yrdjey) y nah vertebra. Ta kiare cubblaneyn juntagh (daa chubblane s'inshley as daa chubblane s'yrdjey) kiangley vertebrae dy fondagh. Ta eaghtyr kianglee y chubblane s'yrdjey coar y chooyl, as eaghtyr kianglee y chubblane s'inshley er oaie.
Rang-oardraghey
T'ad geddyr-scarrey vertebrae rere ynnyd 'sy chraue drommey. Ta vertebrae mhuinneelagh adsyn faggys da'n wannal. Er lhimmey jeh daa raiseyder (Choleopus as Bradypus) as y booa varrey (Trichechus), ta shiaght vertebrae mhuinneelagh ec dagh sheeintagh. Ta scanshyn mooar eddyr beiyn elley; ta un vertebra ec daa-veeaghee ennagh, wheesh as 25 ec olla, as va 76 ec y phlesiosaur Elasmosaurus.
Ta vertebra drommey eddyr y wannal as y pelvis; she vertebra thoracksagh t'ayn my t'eh kiangley rish asney, as vertebra lumbagh t'ayn manangh vel.
Ta vertebra sacragh faggys da'n phelvis. Ta un ec daa-veeaghee, as daa ec ushagyn as beishteigyn jeianagh son y chooid smoo, agh ta 3-5 ec sheeintee. Ny keayrtyn, ta kuse jeu co-lheie dys un chraue, y sacrum. Ta synsacrum ec ein, as shen jeant jeh vertebrae sacragh, lumbagh, y pelvis, as kuse dy vertebrae thoracksagh as fammanagh.
Ta vertebrae fammanagh jannoo magh y famman. Foddee ad co-lheie dys pygostyle ein, ny coccygeal (craue famman) deiney as çhimpanseeyn
Fuglafjarðar kommuna
Ta Fuglafjarðar kommuna (Baljaght Fuglafjarðar) ny valjaght er coose hiar jeh'n ellan Eysturoy ayns Ellanyn ny Geyrragh. She Fuglafjørður y balley smoo 'sy valjaght.
Dyddgu Owen
She ughtar lioaryn troailt as paitçhyn Bretnish va Dyddgu Owen (1906 - 1992).
Bank of Ireland
She banc cochionnee ayns Nerin eh Bank of Ireland (Banc na hÉireann; Banc Nerin) (ISEQ: BKIR, LSE: BKIR, NYSE: IRE). T'eh coontit mastey ny "Kiare Bancyn Mooarey" ayns Pobblaght Nerin.
Dyddgu Owen
Rug ee ayns Sir Drefaldwyn (Powys). V'ee ny studeyr ayns Collaashtey Ollooscoillagh Vretin, Aberystwyth as eisht ren ee gynsaghey ayns Colaashtey ny Trinaid, Caerfyrddin. Chossyn ee Aundyr Tir na n-Og ayns 1979 er son Y Flwyddyn Honno.
Queiggey Donetsk
She queiggey 'syn Ookraan hiar eh Queiggey Donetsk (Доне́цька о́бласть Donets'ka Oblast ' ; Доне́цкая о́бласть Donetskaya oblast) ny Donechchyna (Ookraanish: Донеччина) myr t'eh enmyssit dy mennick. She Donetsk y balley reiragh. Dy shenndeeagh, ta'n ard coontit myr ayrn jeh'n ard scanshoil Donbas. Roish y vlein 1961 va'n ennym Stalino Oblast ("Queiggey Stalin") currit er y wheiggey.
Dyddgu Owen
Va laue eck ayns scoill da paitçhyn as femeyn er lheh oc ayns Powys. Ghow ee toshiaght screeu ayns ny 1950yn tra hug magh ee ymmodee lioaryn contoyrtys da paitçhyn. Mastey obbraghyn elley, screeu ee skeealyn da paitçhyn aegey, lioaryn troailt da sleih aasit, as y noaskeeal mie er enney Y Flwyddyn Honno chossyn Aundyr Tir na n-Og Cyngor Llyfrau Cymraeg er son far-skeealaght Vretnish. V'ee ny colloonagh ec Baner ac Amserau Cymru as Y Cymro. Hooar ee baase ayns Harlech ayns 1992.
Cullee choshey
Ta cullee choshey çheet er garmadyn ta ceaut er ny cassyn son fassan, son coadey noi'n emshir, as son jesheenaghey. Ayns cooishyn er lheh ta femeyn ennagh cur lhiettrimys er cullee choshey ayns çhiambleyn as e lheid. Ta mynoashyryn as oashyraght elley ceaut eddyr y chass as cullee choshey elley, agh dy mennick cha nel ad ceaut tra ta'n ceaueyder ceau carraneyn. She greasee yn ennym ta currit er fir ta cur braagyn, bootysyn, as e lheid, ry-cheilley.
Cullee
Ta cullee choshey jeant seose ass ram sorçhyn dy chullee, lheid as:
Bolt (scannane 2008)
She scannane contoyrtys aittys Americaanagh voish y vlein 2008 ta bioghit lesh co-earrooder eh Bolt. Va'n scannane gientit liorish Walt Disney Animation Studios as skeayllit magh liorish Walt Disney Pictures. T'eh ny 48oo ard-scannane bioghit Disney. Er ny stiurey liorish Chris Williams as Byron Howard, ta'n scannane goaill stiagh gooyn John Travolta, Susie Essman, Mark Walton, Miley Cyrus, Malcolm McDowell, Diedrich Bader, Nick Swardson, as Greg Germann.
Emshir ry-heet
Ayns grammeydys, ta emshir ry-heet çheet er cummaghyn grammeydagh ta cowraghey ny ta shin jerkal haghyrys eh erreish da traa ennagh elley. Ayns corys jarroo-emshir, shen ny haghyrys erreish da nish. Ayns corys emshir chonastagh, shen ny haghyrys erreish da taghyrt ennagh elley, my t'eshyn er ngoll shaghey hannah, goll er taghyrt nish, ny ry-heet foast.
Gaelg
Ta tree aghtyn dy chowraghey y traa ry-heet 'sy Ghaelg.
Cummaghyn yn-filleydagh
Ta cummey yn-filleydagh y vreear jannoo ymmyd jeh'n jerrey -ee ayns breearyn reiltagh, agh ta cooishyn er lheh ayn.
Ta cummey yn-filleydagh obbalagh y vreear jannoo ymmyd jeh'n jerrey -ee ayns breearyn reiltagh, as ta boggaghys ec y toshiaght, agh ta cummaghyn er lheh ec kuse dy vreearyn neureiltagh. Ta'n meer obbalagh cha roish y vreear,
Cummaghyn ym-loayrtagh
Ta cummaghyn ym-loayrtagh ry-heet 'sy Ghaelg jeant liorish jannoo ny ve, as keeall er lheh ec y daa. Ta cummaghyn jannoo cowraghey taghyrtyn, as ta cummaghyn ve cowraghey grooish immeeaght (ny vees goll er foast ec traa er lheh).
Cummaghyn conastagh
Ta cummey conastagh jarrooagh ry-heet er lheh 'sy Ghaelg myrgeddin.
Cha nel cummey conastagh obbalagh ayn; ta'n cummey ry-heet cadjin ayn raad vees eh.
Tshanglaish
She çhengey Tibetagh-Burmagh ee Tshanglaish (Tshanglaish: Tshangla, Tibetish: Sharchobi kha), as ish mastey çhengaghyn smoo yn Vutaan. T'ee goll er loayrt ayns Pemakö ayns Tibet myrgeddin. She çhengey ny sleih Sharchop ee, as adsyn pobble smoo yn Vutaan as ard-phobbyl roie-Tibetagh (roie-Dzongkha) Hibet.
Cailín Ní Toibín
She craishteyder as shellooder tostyl aalid Yernagh ee Cailín Aíne Ní Toibín (ruggit er 25 Toshiaght Arree 1994). V'ee crooinit myr Miss Universe Ireland er 31 Luanistyn 2017. Hass ee son Nerin ec Miss Universe 2017.
Meidil
She billey ny crouw yn-lhoamey eh meidil ny billey meidil (Mespilus germanica). Ta'n ennym echey cowraghey "meidil Germaanagh", agh ta'n billey dooghyssagh da'n Aishey heear-yiass as yn Europey hiar-yiass. Neayr's 1990, cha row fys ayn er meidil erbee elley, agh ayns 1990 hooar ad magh Mespilus canescens ayns America Hwoaie.
Jalloo-oaylleeaght
Ta'n billey gaase wheesh as 8m er yrjid, agh t'eh ny sloo son y chooid smoo, as gollrish billey. Ta bea mysh 30-50 bleeantyn echey. Ta duillagyn eelipsagh glassey dorraghey echey, mysh 8-15km er lhiurid as 3-4km er lheead. T'ad jiargaghey rish fouyir roish my t'ad tuittym.
She pome eh y mess echey, 2-3km er crantassen. Ta seepalyn skeaylt echey cur er jeeaghyn dy vel follym. T'ad creoi as geayragh, agh ny yei rio, t'ad boggaghey as çheet dy ve yn-ee.
San Marino (caayr)
She preeu-valley Pobblaght San Marino ee Caayr San Marino ny San Marino dy h-aashagh. Ta'n chaayr ny soie er lieh-innys ny h-Iddaal, faggys da'n Vooir Aidreeatagh. Ta 4,493 deiney cummal 'sy chaayr. T'ee soit er lhiargee heear y voayl s'yrjey ayns San Marino, Monte Titano.
Ga dy vel San Marino ny phreeu-valley, ta'n chooid smoo jeh dellal ny çheerey ayns Borgo Maggiore. T'ee ny trass chaayr smoo 'sy çheer, lurg Dogana as Borgo Maggiore. Ta'n valjaght hene çhemmit liorish ny baljaghtyn Acquaviva, Borgo Maggiore, Fiorentino, as Chiesanuova ayns San Marino, as liorish y valjaght Iddaalagh San Leo.
Niamh Ní Chróinín
She çhebbeyder çhellveeish as radio ee Niamh Ní Chróinín. She çhebbeyder as ard-hebbeyder t'ee ec y çhirveish da deiney aegey t'er Cúla4, sraith chlaareeyn as bollagh noa çhellveeish yn Yernish. Ta kiangley mooar eck ayns taghyrtyn Yernish da deiney aegey as t'ee ny h-ambassadeyr ec Cúla4 foast ec taghyrtyn da deiney aegey er fei'n çheer.
Coorse bea
Va Niamh ruggit ayns Divlyn, as v'ee gobbraghey roish shoh myr markiagh jysk lesh TodayFM, 98FM, Raidió RíRá as Raidió na Gaeltachta. She briw v'ee er y straih Junior Eurovision er TG4. She Bean an Tí t'ee dy mennick ec BEO – co-hirrey kiaullee Oireachtas na Gaeilge as ec y cho-hirrey Scléip Ghael-Linn.
Kiangley cofioosagh
thumbnail|Kiangley cofioosagh eddyr daa vreneen dy hiddragien Cha nel beoyn er co-stooghyn ennagh lectraneyn y choayl ny lectraneyn y chosney. Dy cliaghtagh, ta neu-veainyn myr shen, myr sampleyr, carboan as hiddragien. Bentyn da co-vreneenyn as daa neu-veain ayndaue, ta ny breneenyn jannoo nyn gooid share dy gheddyn hoght lectraneyn ayns nyn vynneigyn-lectrane sodjey magh liorish rheynn lectraneyn. She kiangley cofioosagh t'ayn eisht.
Gorree Crovan
She ree Gael-Loghlynnagh Vannin as ny h-Inshyn as Ghivlyn va Godred Crovan (Gaelg: Gorree Crovan, Gofraid mac meic Arailt, Gofraid Méranech, Guðrøðr ). Foddee dy vel yn ennym "Crovan" çheet er "laue bane" (ass crobh bhan). Er y laue elley, foddee eh çheet ass y Yernish crúbach, "ingin", ny Shenn Loghlynish kruppin, "croobagh" Va ennym elley echey, Méranech, "keoie", ass y Çhenn Yernish Mer, "merre". Ta ny Manninee cur Gorree Crovan er.
Kiangley cofioosagh
Sampleyr nane
Ayns gas hiddragien, cha nel breneenyn hiddragien nyn lomarcan - she co-vreneenyn t'ayn dy bollagh. Ayns gagh co-vreneen hiddragien, ta daa vreneen hiddragien kianglt ry-cheilley. Ayns gagh breneen hiddragien, cha nel agh un lectrane (H = 1). Dy chosney reaghey ny lectraneyn ayns hailium (He = 2), ta daa vreneen hiddragien çheet ry-cheilley dy rheynn lectraneyn dy ve goll rish hailium.
Gorree Crovan
Shennayraght as bea leah
Ta fogrey baaish Ghodred ayns Recortyssyn Tigernach cur Gofraid mac meic Aralt er, dy ghra myr shen, "Godred mac vac Harald". Er y fa shen, ta kuse dy 'leih credjal dy row eh ny vac (ny mac shayrey ny braarey) Ivar Haraldsson, ree Ghivlyn eddyr 1038 as 1046. Ta Recortyssyn Reeaghyn Vannin as ny h-Ellanyn gra dy row eh mac Harald Doo Ysland. Cha nel sleih shickyr my row shen çheet er yn Eeslynn, Ìle ny Nerin.
Kiangley cofioosagh
Sampleyr nane
Myr shen, ta daa lectrane syn ynneig sodjey magh ec gagh breneen hiddragien - y lectrane echey hene as y lectrane rheynnit. Ta shin gra kiangley unnaneagh cofioosagh rish rheynn y phiyr-lectrane. Dy mennick, ta'n kiangley cofioosagh shoh screeut myr shoh: H-H.
Gorree Crovan
Shennayraght as bea leah
Rere ny Recortyssyn, v'eh ny vayrnagh taartys Harald Hardraade ec Caggey Droghad Stamford er 25 Mean Fouyir 1066. T'ad gra dy dooar eh kemmyrk marish e vooinjer, Godred Sigtryggsson, Ree Vannin as ny h-Inshyn y traa v'ayn. Ta shennaghys Yernagh gra dy row eh biallagh da Ree Ghivlyn Yernagh, Murchad mac Diarmait mac Maíl na mBó, fer ny h-Uí Cheinnselaig. Hooar Godred Sigtryggsson as Murchad baase ayns 1070, as ghow Fingal, mac Ghodred, reiltys Vannin.
Kiangley cofioosagh
Sampleyr jees
Kiart goll rish gas hiddragien, ayns gas cloreen she co-vreneenyn jeant ass daa vreneen t'ayn. Ta piyryn dy vreneenyn cloreen kianglt ry-cheilley liorish kiangley cofioosagh. S'leayr yn aght ta ny breneenyn cloreen goll er kiangley ry-cheilley my ta shin jeeaghyn er reaghey ny lectraneyn ayns breneen cloreen: Cl = 2, 8, 7
Gorree Crovan
Cur stiagh er Mannin
Ayns 1079, rere Recortyssyn Vannin, hug stiagh Godred er Mannin tree keayrtyn: 1056 [1079]: Haggil Gorree Crovan ry cheilley flod-lhuingys feer vooar. Tra raink eh Mannin ren eh caggey noi ny cummaltee, agh v'eh currit fo chosh as er n'imman ersooyl. Yn nah cheayrt haggil Gorree Crovan ry cheilley sheshaght-chaggee as sheshaght lhuingys. Haink eh gys Mannin, ren eh caggey noi ny cummaltee, as v'eh currit fo haart as eiginit dy hea. Yn trass keayrt haggil eh ry cheilley sheshaght niartal, haink eh syn oie gys y phurt enmyssit Rhumsaa, as dollee eh tree cheead deiney ayns keyll er liargagh y clieau ta enmyssit Skyal. Dy moghey sy vadran, haink ny Manninee ayns ordagh chaggee as hoie ad er Gorree as e gheiney lesh eulys mooar. Tra va'n caggey goll er dy eulyssagh, jirree ny tree cheead deiney veih'n ynnyd follit oc cheu-heear jeh ny Manninee as ghow ad toshiaght dy gheddyn laue yn eaghtyr orroo as dy chur orroo dy hea.
Kiangley cofioosagh
Sampleyr tree
Ayns co-vreneen meetane (gas dooghyssagh), ta un vreneen carboan ny lomarcan kianglt rish kiare breneenyn hiddragien. S'aashagh toiggal yn aght ta co-vreneen meetane goll er troggal my ta shin jeeaghyn er reaghey ny lectraneyn ayns ny breneenyn C as H:
Gorree Crovan
Barriaght as coayl Ghivlyn
Rere ny Recortyssyn as shennaghys Yernagh, ghow eh Divlyn ny yei shen, ga nagh vel fys ain er y date. Ayns 1087 ta Recortyssyn Ullee gra dy hooar "oeyn Ragnall" baase choud's v'ad cur stiagh er Mannin. Ayns 1094, hie Godred er imman magh ass Divlyn ec Muircheartach Ua Briain. Hooar eh baase y vlein eiyrtyssee er Ìle, "liorish paitt" rere Recortyssyn Reeriaght ny h-Erin.
Kiangley cofioosagh
Sampleyr tree
Ta'n breneen carboan as ny kiare breneenyn hiddragien rheynn lectraneyn dy lhieeney ny fynneigyn sodjey magh oc.
Skelloo Rioee Ross
She Skelloo Rioee Ross ny skelloo rioee smoo 'syn Antarctagh. As eh mysh 800 km (500 mi) er lheead, t'eh cha mooar as y Rank). T'eh keeadyn dy veaderyn er çheeid. Ta'n eddin begnagh jeeragh rish y vooir mysh 600 km (370 mi) er lhiurid as eddyr 15 as 50 m (eddyr 50 as 160 trieyn) er yrjid harrish laare yn ushtey. Ta 90 'sy cheead jeh'n rio er snaue soit fo laare yn ushtey, ansherbee.
Kiangley cofioosagh
Kianglaghyn cofioosagh Dooble as Tree-filley
Choud as shoh, ta shin er ve jeeaghyn er kianglaghyn cofioosagh raad ta piyr dy lectraneyn goll er rheynn eddyr daa vreneen. Agh ayns co-vreneenyn ennagh ta ny breneenyn cummit ry-cheilley liorish rheynn daa phiyr, ny tree piyryn, dy lectraneyn.
Andreja Pejić
She craishteyder as aghteyr Austrailagh ee Andreja Pejić (ruggit myr Andrej Pejić er 28 Luanistyn 1991). Erreish j'ee çheet magh myr ben tessen-cheintyssagh ayns 2013, t'ee nish coontit myr nane jeh ny craishteyderyn tessen-cheintyssagh smoo ennit er y theihll.
Skelloo Rioee Ross
Ta'n chooid smoo jeh Skelloo Rioee Ross soit ayns Croghane Ross ta aggyrtit ec y Teelynn Noa. T'eh snaue ayns, as coodaghey, ayrn mooar jeh Mooir Ross as slanid Roosevelt Island ta ny hoie ayns shiar Vooir Ross.
Ta'n skelloo rioee geddyn yn ennym echey voish y Reejerey James Clark Ross, ren feddyn magh eh er 28 Jerrey Geuree 1841. Va'n ennym "Y Cagliagh" currit er hoshiaght, marish marenmyn eigsoylagh goaill stiagh "Y Cagliagh Mooar Rioee", er yn oyr dy chur eh lhiettrimys er y çhiaulley my yiass. Chur Ross sheese yn eddin rioee er caslyssyn-çheerey goll shiar dys 160° W. Ayns 1947, ren y U.S. Board on Geographic Names cur yn ennym "Ross Shelf Ice" er y chummey thallooyn shoh as v'eh soilshit magh 'sy U.S. Antarctic Gazetteer bunneydagh. Ayns Jerrey Geuree 1953, va'n ennym ceaghlit dys "Ross Ice Shelf"; ennym va soilshit magh ayns 1956.
Kiangley cofioosagh
Kianglaghyn cofioosagh Dooble as Tree-filley
Tra ta un phiyr dy lectraneyn goll er rheynn, she kiangley cofioosagh unnaneagh t'ayn.
Gorree Crovan
Sliught as eiyrtyssyn
Va tree mec er fys ain ec Godred, Lagmann, Olaf as Harald. Hie Harald er doallaghey ec Lagmann as t'eh lheie magh ass shennaghys, agh va sliught Lagmann as Olaf stiurey Reeriaght ny h-Inshyn derrey irree magh Somerled as e vec, as v'ad stiurey Mannin derrey ghow Alistair mac Alistair ee stiagh ayns Albin ayns 1266. Cho anmagh as 1275, ren Godred mac Ree Vannin s'jerree eab yn Ellan y ghoaill.
Kiangley cofioosagh
Kianglaghyn cofioosagh Dooble as Tree-filley
Tra ta daa phiyr dy lectraneyn goll er rheynn, she kiangley cofioosagh dooble t'ayn.
Tra ta tree piyryn dy lectraneyn goll er rheynn, she kiangley cofioosagh tree-filley t'ayn.
Kianglaghyn cofioosagh Tree-filley
Ta sambyl jeh kiangley tree-filley ry-gheddyn ayns co-vreneen neetragien. S'doillee yn kiangley eddyr ny breneenyn neetragien y vrishey. Shen y fa dy vel gas neetragien cho neu-ymobbreeagh. Cooinee dy nee N = 2, 5 reaghey ny lectraneyn ayns breneen neetragien.
Yn Vritaan (çheer)
Ta'n Vritaan coodaghey y lieh-innys heear hwoaie jeh mooar-heer yn Oarpey ayns shiar hwoaie y Rank. T'ee çhemmit liorish Mooir yn Eeaght 'sy twoaie, liorish y Vooir Cheltiagh as y Cheayn Sheear 'sy neear as liorish Baie ny Biscaayn 'sy jiass. T'ee 34,023 km2 er eaghtyr. T'ee goll er rheynn magh ayns queig rheynn: Penn-ar-Bed 'sy neear, Aodoù-an-Arvor 'sy twoaie, Il-ha-Gwilen 'sy niar hwoaie, Liger-Atlantel 'sy jiass as Mor-Bihan 'sy jiass.
'Sy vlein 1956, va gurneilys ynnydagh y Rank aachummit as va ny h-ardjyn currit er bun. Va Ard y Vritaan currit er bun ec y traa shen, agh cha nel yn ard coodaghey agh 80% jeh eaghtyr yn ard cultooragh. Va Liger-Atlantel, mygeayrt y chaayr Naoned, scarrit magh ass y Vritaan as currit stiagh 'syn ard Broioù al Liger.
Ayns Jerrey Geuree 2006 va 4,300,500 dooiney cummal ayn. Ta 72% jeh'n phobble cummal ayns Ard y Vritaan as 28% ayns Ard Broioù al Liger. 'Sy vlein 1999 v'ad Naoned (711,120), Roazhon (521,188) as Brest (303,484) ny caayryn smoo ayn.
She çheer ghooie ny Britaanee ee yn Vritaan as ta'n çheer coontit myr fer jeh ny h-Ashoonyn Celtiagh as ee freill enney cultooragh ta aahoilshaghey e shennaghys. Ta deiney ennagh cur feysht er staydys bunraghtoil roie yn Vritaan, as ta gleashaght ashooneyragh shirrey ny smoo hene-reiltys da'n Vritaan çheusthie jeh'n Rank.
Bun roie-hendeeagh
thumb|[[Lhiaghtyn Karnag]] Ren ny chied deiney cummal 'sy Vritaan 'syn eash Henn-Chlaghagh Lheah. Va ny chied chummaltee nyn Neanderthalee. S'goan va'n boodeeys shen as v'ad feer chosoylagh rish ny Neanderthalee v'er gheddyn feie yn Oarpey Heear ec y traa shen. Cha row agh tro er lheh oc: nyn gultoor ta enmyssit "Colombagh". Ta fer jeh ny çhiollee shinney 'sy theihll er ve feddynit ayns Ploeneg ayns Penn-ar-Bed. T'eh mysh 450,000 bleeaney d'eash.
Ren ny chied homo sapiens cummal 'sy Vritaan mysh 35,000 RC. Ren ad cur adsyn hene ayns ynnyd ny maanal ny Neanderthalee as ren ad lhiassaghey çhynskylyn ynnydagh, gollrish y Châtelperronagh ny yn Valainagh. Lurg yn eash rioee yerrinagh, lhig yn emshir ny s'çhoe da keyllaghey gloo 'syn ard. Ec y traa shen, va'n Vritaan cummaltit lesh boodeeyssyn mooarey ren toshiaghey nyn goorseyn bea y hyndaa veih'n theihll rouailtagh va jeant ass y çhelgeyrys as y çhaglymys gys seihll eirinagh. Haink yn eirinys gys yn ard car y 5oo villey-bleeaney RC ec arreyderyn stiagh daink veih'n jiass as y niar. Ansherbee, cha daghyr y Çhyndaa Noalittagh 'sy Vritaan er oyr ceaghley bunneydagh, agh er oyr yn arraghey stiagh moal as maylartey schleiyn.
She yn tro smoo scanshoil jeh'n Vritaan Noalittagh na'n jeeillaght vooar-chlaghagh, as, keayrtyn, t'ee coontit myr "cree" yn chultoor mooar-chlaghagh. Va ny lhiaghtyn shinney nyn garnyn as cha voddey lurg shen va'n lught ynnydagh troggal tommanyn flahoil as straihyn claghagh. Shimmey strughtoor jeh ny sorçhyn shen ta ry-gheddyn er y choose yiass 'sy rheynn Mor-Bihan, goaill stiagh Lhiaghtyn Karnag as y Menhir Brisht jeh Er Grah ayns Lokmaria-Kaer, yn un chlagh smoo va currit er ny shassoo ec deiney Noalittagh.
Rey Cheltiagh
Va kianglaghyn lajer ec ny h-eggyssyn shen rish ny Celtiee Ellanagh, ayns traghtey yn stainney er lheh. Va fir jeh ny h-eggyssyn nyn olteynyn jeh'n "chochiangle Armoiragh". Er lesh Jool Kaesar, ren y cochiangle shen cur ny Curiosolitae, ny Redones, ny Caletes, ny Osismii, ny Lemovices, ny Unelli as ny Ambibarii stiagh ayns cochaajys.
Rey Ghoalagh-Raueagh
thumb|upright=0.5|Çhiamble Vart ayns [[Kersaout]] Haink er yn ard dy ve ny chooid jeh Pobblaght ny Raue 'sy vlein 51 RC. V'eh goit stiagh 'sy wheiggey Gallia Lugdunensis 'sy vlein 13 RC. Va ny baljyn as ny baljyn beggey Goalagh aalhiassit rere stundayrtyn Raueagh as va shiartanse dy chaayryn currit er bun. Ta ny caayryn Raueagh shen goaill stiagh Condate (Roazhon), Vorgium (Karaez-Plougêr), Dariotirum (Gwened) as Condevincum (Naoned). Myrane lesh Fanum Martis (Kersaout), by phreeu-valjyn ad jeh ny civitates ynnydagh. Va cummey moggyllagh as forym ec dagh fer jeu, as, keayrtyn, çhiamble, ard-cheeill, thermae ny ammyr ushtey, gollrish Karaez. Ren ny Rauee troggal tree preeu-raad trooid yn ard. Ansherbee, hannee y chooid smoo jeh'n phobbyl cummal çheu çheerey. Ren ny boddee heyrey cummal ayns bwaaneyn beggey tra va ny shellooderyn thallooin as nyn obbreeyn cummal ayns villae rusticae. Ren y pobbyl freayll y cooilleeiney as yn ooashlaghey roish ny jeeghyn Goalagh as dy mennick v'ad sooit rish ny jeeghyn Raueagh. Cha row agh kuse veg dy yallooyn ta soilshaghey jeeghyn Raueagh feddynit 'sy Vritaan as, er y chooid smoo, t'ad goaill stiagh troyn Celtiagh.
Car y 3oo eash, ren ny Frankee, ny Alamanni as roosteyryn-marrey ruegey yn ard. Ec y traa cheddin, huitt y tarmaynys ynnydagh as va cooid vie jeh ny h-obbraghyn treigit. Son shassoo noi ny ruegyssyn, va baljyn as caayryn eigsoylagh niartit, gollrish Naoned, Roazhon as Gwened.
Çheet ny Brythonee
Ec jerrey yn 5oo eash, hoshee ny Brythonee garraghey stiagh gys Armorica. Cha nel shennaghys y chooylree leayr, agh ta farraneyn Britaanagh as Bretnagh kiangley yn arraghey stiagh shen rish persoonid va enmyssit Conan Meriadoc. Ta farraneyn lettyragh Bretnagh jeean-loayrt dy daink Conan gys Armorica marish yn 'ar-ghoaillagh Raueagh Magnus Maximus, ren goaill e hidooryn Goaldagh gys Goal son e aggyrtyssyn e hickyraghey as ren eh cummal ad ayns Armorica. Gyn scansh er firrinys y skeeal shen, s'liklee dy row bishaghey ayns earroo ny cummaltee car ruegys Anglo-Hacsonagh er y Vretyn Vooar 'sy 5oo eash. Ta ard-scoillaryn lheid as Léon Fleuriot cur sannish da clowan daa-honnagh jeh'n arraghey stiagh veih'n Vretyn Vooar as, rere shen, dirree pobbyl Britaanagh seyr as hie yn Vritaanish er ny kioneysaghey ayns Armorica. Car ny bleeantyn hie yn choloin Vrythonagh Armoricagh er ny lhiassaghey as ny vooadaghey as va possan dy reeriaghtyn beggey crooit. Va ny reeriaghtyn shen unnaneysit ayns ny 840yn fo Nominoe noi'n reirey Frankagh. Mastey ny h-arreyderyn stiagh Brythonagh, va saggyrtyn as jedyn ayn ren cooney rish sushtallaghey yn ard as eh foast ny ard paganagh ec y traa shen, ayns ny h-ardjyn çheerey er lheh.
Ny Mean-Eashyn
right|thumb|Gialdyn Nominoe, tarneyraght Victorianagh jeh bannag mychione Nominoe ayns [[Barzaz Breizh raad dy vel eh gialdyn venee er ny Frankee son dunverys çhaghter Britaanagh.]] Ec toshiaght yn eash vean-eashagh, va'n Vritaan goll er rheynn magh ayns tree reeriaght: Domnonea, Kerne as Bro-Ereg. Beggan er veggan haink ny reeriaghtyn shen ry-cheilley myr un steat car y 9oo eash. Haghyr yn unnaneyssey fo reirey Nominoe, y ree v'ayn eddyr ny bleeantyn 845 as 851. T'eh coontit jiu myr y pater patriae Britaanagh. Ren e vac, Erispoe, shickyraghey seyrsnys y reeriaght noa as chossyn eh Cah Jengland noi Çhalse Meayll. Chossyn ny Britaanee cah elley 'sy vlein 867 tra ren y reeriaght roshtyn y reamys smoo eck rieau: va ayrnyn jeh'n Norman, Maine as Anjou as Ellanyn Vooir Eeaght.
Uusimaa Hiar
Ta Uusimaa Hiar (Finnlynnish: Itä-Uusimaa, Soolynnish: Östra Nyland) ny h-ard ayns queiggey Finnlynn Yiass. T'ee caglit liorish ny h-ardjyn Uusimaa, Päijät-Häme, as Kymenlaakso.
Yn Vritaan (çheer)
Ny Mean-Eashyn
Ren ny Loghlynee rueggey yn Vritaan dy mennick ec toshiaght y 10oo eash. Chaill y reeriaght ny thallooyn eck 'sy niar, goaill stiagh y Norman as Anjou as va coontae Naoned currit da Fulk I veih Anjou 'sy vlein 909. Ansherbee, va Naoned goit ec ny Loghlynee 'sy vlein 914 as v'eh seyrit ec Alan II y Vritaan 'sy vlein 937. Cheau Alan II ny Loghlynee slane magh ass y Vritaan as ren eh aachroo steat Britaanagh reesht. Hug eh ammys da Louisagh IV y Rank as, myr shen, haink jerrey lesh y Vritaan myr reeriaght as haink urree dy ve ny duicaght.
Diwan (scoill)
Ta'n diwan (focklit magh myr ['diwɑ̃n ], sheel ayns Britaanish) ny chumraagys jeh scoillyn Britaanish 'sy Vritaan, y Rank. Va ny scoillyn bunnit 'sy vlein 1977, as t'ad lhiggey da ny scollagyn Frangish as Britaanish y gynsaghey trooid thummey ayns ny çhengaghyn shen. Va eie ny diwanyn tayrn stiagh ennal gleashaght ny Gaelscoileanna ayns Nerin, ny gleashaght ny Ikastolak 'sy Çheer Vascagh, as gleashaght ny Ysgolion Meithrin ayns Bretyn.
Yn Vritaan (çheer)
Ny Mean-Eashyn
Hug çhiarnyn Britaanagh ennagh cooney da Illiam y Mainshtreilagh cur stiagh er Sostyn as hooar ad thallooyn mooarey ayn. Va pooar mooar ec fir jeh ny çhiarnyn Britaanagh shen as s'odjey va'n Vritaan veih steat unnaneysit. Ren y ree Frangagh freayll çhaghteryn 'sy Vritaan; va ny cochaarjyssyn conaantit ec çhiarnyn ynnydagh as s'mennick v'ad lhie harrish y cheilley; as cha row enney Britaanagh er lheh ayn. Myr sampleyr, ren y Vritaan cur y Rangish stiagh ayns ynnyd y Ladjyn myr çhengey oikoil 'sy 13oo eash, 300 bleeaney roish cur stiagh y Rangish myr çhengey oikoil ec y Rank hene, as cha row staydys oikoil rieau ec y Vritaanish. Va polasee joarree yn duicaght ceaghlit dy mennick; dy cadjin va ny duicyn seyr agh ren ad conaantey cochaarjyssyn dy mennick marish Sostyn ny yn Rank. Va scansh vooar ec nyn bohlldey rish dagh ashoon car y 14oo eash er yn oyr dy row ny reeghyn Sostynagh gaggyrt er crooin y Rank.
Uusimaa Hiar
Queiggey shendeeagh
Son shennaghys, çheer-oaylleeaght, as cultoor jeeagh er: Uusimaa (queiggey shendeeagh)
Tangled
She scannane aittys fansee contoyrtys kiaullee 3D Americaanagh voish y vlein 2010 ta bioghit lesh co-earrooder eh Tangled. Va'n scannane gientit liorish Walt Disney Animation Studios as skeayllit magh liorish Walt Disney Pictures. Ta'n scannane bunnit dy anhickyr er y çhee-skeeal Germaanagh Rapunzel 'sy çhaglym skeealyn çheerey va soilshit magh ec ny Braaraghyn Grimm, as t'eh ny 50oo ard-scannane bioghit Disney. Va'n scannane stiurit ec Nathan Greno as Byron Howard, as gientit ec Roy Conli, marish scaa-chloie va screeuit ec Dan Fogelman. Ta'n scannane goaill stiagh gooyn Mandy Moore, Zachary Levi, as Donna Murphy. Ta Tangled geiyrt er skeeal Rapunzel, ben-phrinse aeg, caillt marish folt fynn liauyr druiaghtagh ta geearree e toor follit y aagail. Noi yeeareeyn e moir gholtee, t'ee goaill rish cooney imlee ee y ghoaill magh 'sy dowan nagh row fakinit eck rieau er dy henney.
Yn Vritaan (çheer)
Ny Mean-Eashyn
Ayns Caggey yn Eiraght Britaanagh, paart ynnydagh jeh'n Chaggey Keead Bleeaney, ren Reeraghtys Blois, lesh cooney veih ny Frangee, caggey noi Reeraghtys Montfort, lesh cooney veih ny Sostynee. Hooar ny Montforts barriaght 'sy vlein 1364 as va lhing seyrsnys ec yn ard derrey jerrey yn Chaggey Keead Bleeaney er yn oyr dy row yn Rank lag as chur ad stadd lesh cur stiagh çhaghteryn reeoil gys Cooyrt y Vritaan. Ansherbee, chaill y Vritaan y Caggey Ommidjagh noi'n Rank 'sy vlein 1488, er coontey ny streeuyn ynveanagh er y chooid smoo. Dy jarroo, va fir jeh ny çhiarnyn caggey er y çheu Frangagh.
An Inse, Coontae yn Vee
She balley beg ayns shiar Choontae yn Vee, Nerin, eh an Inse (Laytown, Yernish son "Yn Inshey"). T'eh soit er coose Vooir Vannin er y raad ardjynagh R150. Myrane lesh Baile an Bhiataigh as Baile Uí Mhornáin, ta'n Inse jannoo seose y balley coontey-pobble An Inse-Baile an Bhiataigh-Baile Uí Mhornáin. 'Sy valley shoh va 8,978 cummaltee 'sy valley coontey-pobble. Ta'n balley hene ny hoie 50 km çheu hwoaie veih Divlyn. Myrane lesh Baile an Bhiataigh, t'eh soit er traie liauyr ta sheeyney er feie 3 km veih Baile Uí Mhornáin ec inver an Bhóinn jiass gys inver an Ainí ec an Inse as jiass gys y joarey rish Coontae Ghivlyn.
Queiggey Cherkasy
She queiggey 'syn Ookraan veanagh eh Queiggey Cherkasy (Черкаська область Cherkas’ka oblast ' ) ny Cherkashchyna (Ookraanish: Черкащина) myr t'eh enmyssit dy mennick. She Cherkasy y balley reiragh. T'eh ny lhie er yn awin Dnieper.
Yn Vritaan (çheer)
Yn Unnaneys rish y Rank as yn eash noa-emshyragh
thumb|upright=0.8|[[Onnee yn Vritaan]]
Lurg y Chaggey Ommidjagh, cha row yn duic Frank II jargal e neen y phoosey gyn coardailys veih Ree yn Rank. Gyn bwooise da shen, ren ee pposey rish yn Impir Raueagh Bannee 'sy vlein 1490, agh lig eh da geyre-ghaue lesh y Rank. Ren Çhalse VIII y Rank çhionney stiagh er Roazhon as va'n poosey dollit. Fy yerrey, ren eh poosey rish Onnee yn Vritaan. Lurg hooar eh baase gyn paitçhyn, va egin er y ven-duic e eirey as e vac braar ayrey Louisagh XII. Ren Anna prowal seyrsnys y Vritaan y reayll gyn rah as hooar ee baase 'sy vlein 1514. Va'n unnaneyssey formoil eddyr y daa heer creaghnit 'sy vlein 1532 ec Frank I. Ren eh gialdyn cur ard-chied eigsoylagh da'n Vritaan, lheid as seyrsnys veih'n gabelle, keesh va currit er sollan as ee gyn foayr cadjin 'sy Rank hene.
Haghyr daa irree magh mooar car y 17oo as y 18oo eash: Irree Magh ny Bonnadyn Ruy (1675) as Co-chialg Pontkalleg (1719). Haghyr y daa irree magh myr eiyrtys er y streeu v'ec y reiltys ayns Paarys dys meanaghey y chur er bun as er ny h-ard-chiedyn bunraghtoil v'ec y Vritaan er çheu keeshyn y jeean-loayrt.
Veih'n vlein 1789
thumb|left|Irreyderyn magh [[Fouenant goit ec Arrey Ashoonagh Kemper 'sy vlein 1792.]] Va jerrey leighoil currit rish y Duicaght car Irree Magh y Rank. 'sy vlein 1789, as v'ee rheynnit magh eddyr queig rheynn. Myrane lesh shen, chaill y Vritaan dagh fer jeh ny h-ard-chiedyn v'eck. Tree bleeaney ny s'anmey, haink er yn ard dy ve chree jeh'n sthaagey reeoilagh as Catoleagh noi'n Irree Magh car y Chouannerie. Car y 19oo eash, hannee yn Vritaan ayns goll ergooeyl er çheu yn tarmaynys as shimmey Britaanagh ren arraghey magh gys ardjyn elley jeh'n Rank, as gys Paarys er lheh. Hannee yn beoyn shen ayn derrey toshiaght y 20oo eash. Gyn bwooise er shen, hoshee yn ard jeianaghey as va raaidyn as raaidyn yiarney troggit marish y çhynskylaghey ayns buill ennagh. By ad troggalys lhongyn as obbraghyn bee (shugyr, messyn as glassraghyn anghooghyssagh, eeastyn, a.r.e.) ny çhynskylyn smoo scanshoil ayns Naoned, jeeillaght glenney as greaseeaght ayns Felger as va'n veaineraght ry-gheddyn ayns baljyn beggey lheid as Kastell-Briant as Zinzag-Lokrist as enney mooar orroo son ny gleashaghtyn obbree ayndaue.
thumb|Soiagh [[Shirveish Aer Reeoil er Sant-Maloù 'sy vlein 1942.]] Car y 19oo eash, hoshee yn Vritaanish failleil er coontey polasee yn Rangaghey va stiurit fo Treeoo Pobblaght y Rank. Er un laue, cha row ny paitçhyn lowit y Vritaanish y loayrt ayns ny scoillyn as ren ny fir ynsee kerraghey ad my row ad goit as ad loayrt y Vritaanish. Va fograghyn croghit ayns ny scoillyn as ad gra: "T'eh mee-lowit y Vritaanish y loayrt as shelley y hilgey" ("Il est interdit de parler breton et de cracher par terre"). Er y laue elley, va'n Vritaanish (gollrish y Ladjyn) coontit myr çhengey feer-chianglt rish yn Agglish Chatoleagh Raueagh as dy row eh ny share y Rangish y loayrt er yn oyr dy row ee lowal da'n vooinjer, as da mraane er lheh, ad y heyrey veih cleayney yn agglish. Myr eiyrtys er shen, daase sheeloghey dy Vritaanisheyryn as ad coontey nyn jengey myr red nearit as wheesh as myr va jargal cha loayr ad y çhengey marish nyn baitçhyn. Chur ny faghteyryn shen rish failleil y Vritaanish.
thumb|left|Ren [[deayrtey ooill Amoco Cadiz 'sy vlein 1978 faagailcron er ny Britaanee.]] Ec y traa cheddin, ren yn Aavioghey Celtiagh cur rish bunneeaght Unnaneys Ardjynagh y Vritaan as, ny s'anmey, rish gleashaghtyn seyrsnys va kianglt rish parteeyn seyrsnys Yernagh, Bretnagh as Albinagh 'syn RU as rish yn ooilley-Cheltiaghys. Ansherbee, s'beg va cleayney as tayrnys ny gleashaghtyn shen as cha ren ny h-eieyn oc roshtyn y phobbyl cadjin derrey yn 20oo eash. Lig da'n ghleashaght Seiz Breur, va crooit 'sy vlein 1923, lowal da aavioghey ellynagh Britaanagh agh ren ny kianglaghyn v'eck rish y Natseeaghys as co-obbraghys Phartee Ashoonagh y Vritaan car y Nah Chaggey Dowanagh laggaghey yn ashoonaghys Britaanagh 'sy lhing lurg y chaggey.
Hooar 240,000 dooinney baase 'sy Vritaan car y Chied Chaggey Dowanagh. Smoo yn cragh da'n ard v'ayn car y Nah Chaggey Dowanagh. Va'n Vritaan goit ec y Ghermaan Natseeagh 'sy vlein 1940 as v'ee seyrit ayns Mee Luanistyn 1944 lurg Obbraid Cobrey. Ansherbee, cha ren ny h-ardjyn mygeayrt Sant-Nazer as an Oriant livrey seose agh er y 10oo as y 11oo Boaldyn 1945, shiartanse dy laaghyn lurg tuittym y Ghermaan. Va'n daa valley scrysst dy lane ec ruegyssyn aeragh, gollrish Brest as Sant-Maloù, as va jeeyl jeant ayns baljyn elley lheid as Naoned as Roazhon.
'Sy vlein 1956, va'n Britaan currit er ash dy leighoil myr Ard y Vritaan, agh cha row yn preeu-valley diucagh Naoned as yn ard mygeayrt-y-moo coontit stiagh. Gyn bwooise da shen, dreill y Vritaan y leayraght chultooragh er lheh, as dirree aavioghey cultooragh magh car ny 1960yn as ny 1970yn. Va scoillyn daa-hengagh foshlit; hoshee screeudeyryn arrane screeu arranyn 'sy Vritaan; as ren craghyn eggoaylleeagh lheid as deayrtey ooill Amoco Cadiz ny deayrtey ooill Erika as sollaghey ushtey rere eirinys muickey liggey da bunneeaght gleashaghtyn noa son yn eiraght najooragh y choadey.
Çheer-oaylleeaght
thumb|[[Coose ny Clagh Tryal Ruissagh mygeayrt Tregastell.]] thumb|[[Roc'h Trevezel.]] thumb|Yn traie ayns [[Pennestin.]] thumb|[[Beg ar Raz, kione çheerey as y boayl smoo eearagh 'sy Vritaan as 'sy Rank]] She yn Vritaan y lieh-innys smoo 'sy Rank. T'ee mysh 34,030 km2 er eaghtyr as t'ee sheeyney magh gys y neear hwoaie as y Cheayn Sheear. T'ee çhemmit 'sy twoaie liorish Mooir yn Eeaght, 'sy jiass liorish Baie ny Biscaayn as ta ny h-ushtaghyn eddyr y choose heear as yn ellan Eusa coontit myr Hirwazh.
Shimmey jingey as brishey t'ayn ayns coose y Vritaan, as ta ram eayninyn, inveryn as king-çheerey ayn. Ta Lhoob Mor-Bihan ny purt najooragh vooar as mysh daeed ellan ayn. Ta'n lhoob begnagh doont da'n 'aarkey vooar. 'Sy clane, ta mysh 800 ellan nyn lhie magh veih coose y lieh-innys. She ar Gerveur, 'sy jiass, yn ellan smoo ayn. Ta coose y Vritaan mysh 2,860 km er lhiurid.